Vyhodnotenie pripomienkového konania
Návrh nariadenia vlády Slovenskej republiky o technických požiadavkách  na dvere  motorových vozidiel a ich prípojných  vozidiel 

Spôsob pripomienkového konania: bežný   postup   (16.8.2005 do 12.9.2005)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.  

Počet oslovených subjektov:	31	

Subjekty, ktoré nemali pripomienky: Úrad vlády SR, podpredseda pre európsku integráciu, ľudské práva a menšiny Pál Csáky, Ministerstvo zahraničných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo životného prostredia SR,  Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR,  Ministerstvo školstva SR, Protimonopolný úrad SR, Úrad pre štátnu službu,  Úrad pre normalizáciu, metrológiu a skúšobníctvo SR,Úrad priemyselného vlastníctva SR,  Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Subjekty, ktoré vôbec nezaslali pripomienky: Najvyšší  kontrolný úrad, Úrad geodézie, kartografie a katastra SR, Úrad jadrového dozoru SR, Úrad pre verejné obstarávanie.

Počet vznesených zásadných pripomienok	1	
počet akceptovaných pripomienok	1	
počet čiastočne akceptovaných pripomienok	-	
počet neakceptovaných pripomienok	-	
počet neaktuálnych pripomienok	- 	

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
6708/2005/SIAP

	V § 1 návrhu aproximačného nariadenia, v ktorom preberáte vymedzenie pôsobnosti, žiadame prebrať v záujme dosiahnutia úplnej a presnej transpozície ustanovenia smernice v celej jeho záväznej časti aj negatívne vymedzenie, t. j. : „ s výnimkou vozidiel verejnej dopravy, vozidiel jazdiacich po koľajniciach, poľnohospodárskych a lesných traktorov a všetkých mobilných strojov“. 	O	N	Pripomienka nie je opodstatnená. Použitý odkaz na prílohu č. 1 k zákonu č. 725/2004 Z.z. presne vymedzuje, na aké kategórie vozidiel sa nariadenie vlády vzťahuje. Z uvedeného je a contrario zrejmé, že sa nevzťahuje na iné kategórie vozidiel, teda ani na vozidlá verejnej dopravy ,vozidlá jazdiace po koľajniciach, poľnohospodárske a lesné traktory a  mobilné stroje.	
	V § 2 návrhu aproximačného nariadenia navrhujeme z dôvodu gramatickej správnosti preformulovať úvodnú vetu nasledovne: „Na účely tohto nariadenia vlády sa typom vozidla rozumejú vozidlá, ktoré sa nelíšia v nasledovných základných znakoch“.	O	A	Upravené.	
	V § 3 návrhu aproximačného nariadenia navrhujeme z použitého odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov (ďalej len: „odkaz podľa § 3 ods. 3“) vyňať aj doplnok l a doplnok 2 prílohy č. 1 smernice Rady 70/387/EHS, keďže v týchto doplnkoch nie sú uvedené „technické požiadavky“ a zároveň sa preberajú do predkladaného aproximačného nariadenia použitím odkazu podľa § 3 ods. 3 v nasledujúcich ustanoveniach. Zároveň žiadame vyňať aj bod 2.2, keďže ten je prebratý riadne do textu návrhu aproximačného nariadenia v ustanovení § 2. 	O
	A	Upravené.	
	Keďže v § 2 návrhu aproximačného nariadenia používate tzv. „vnútorné odkazy“ na prílohy smerníc, ktoré sa použitím odkazu podľa § 3 ods. 3 stali súčasťou vnútroštátneho právneho predpisu, navrhujeme ich odlíšiť od odkazu podľa § 3 ods. 3 použitím „ podľa“ (napr. „....  vozidlá podľa  prílohy II smernice Rady 70/387/EHS......“). Rozlišovaním týchto dvoch druhov odkazov je možné predísť mylnému výkladu ustanovení právneho predpisu.  	O	A	Upravené.	
	Článok 2 smernice Rady 70/387/EHS uvádza: „ Žiadny členský štát nesmie odmietnuť udeliť EHS typové schválenie alebo vnútroštátne typové schválenie vozidlu z dôvodov týkajúcich sa dverí vozidla, ak tie spĺňajú požiadavky stanovené v prílohách“.  Tento článok smernice je prebratý v ustanovení § 5 návrhu aproximačného nariadenia nasledovne: „Príslušný štátny orgán nemôže odmietnuť alebo zakázať uvedenie typu vozidla na trh, jeho evidenciu ani uvedenie do prevádzky alebo používanie v premávke na pozemných komunikáciách z dôvodov týkajúcich sa dverí vozidla, ak sú splnené technické požiadavky podľa § 3“. Upozorňujeme na fakt, že z odkazu podľa § 3 ods. 3 použitého v § 3 návrhu aproximačného nariadenia sú vyňaté body 1, 2, 4 až 7. 
Zároveň ostatné časti príloh smernice sa stali použitím odkazu podľa § 3 ods. 3 súčasťou vnútroštátneho právneho predpisu.  Podľa nášho názoru by bolo vhodnejšie v § 5 uviesť: „ ... ak sú splnené požiadavky podľa tohto nariadenia“. 	O	A	Upravené v § 5. 	
Ministerstvo  financií SR 
MF/21787/2005-81
	Návrh smernice je potrebné prehodnotiť  s čl. 2 ods. 2  Ústavy SR (§ 5 ods. 2, § 6), s Legislatívnymi   pravidlami  vlády SR (§  2,  3, § 4 ods. 2 a 5, § 7, a príloha)  a s prílohou č. 2 týchto pravidiel (úvodná veta a poznámky pod čiarou). 	O	ČA	Nezavádzajú sa nové kompetencie štátnych 
orgánov. Kompetencia štátneho dopravného
úradu v oblasti typového schvaľovania 
vychádza zo zákona č. 725/2004 Z.z., a to z § 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13; nariadením sa 
upravujú podrobnosti o typovom schvaľovaní; 
kompetencie príslušných štátnych orgánov 
uvedených v § 5 vychádzajú z osobitných 
predpisov.
Pôvodný § 6 je vypustený.	
Ministerstvo vnútra  SR 
SLV-807-5/1-2005	K § 1 na koniec vety je potrebné uviesť slová: „a upravuje podrobnosti o typovom schvaľovaní týchto vozidiel“.
Pripomienka vychádza zo záverov rozporového konania  z 3.6.2005.
	Z	A	Upravené.	
	V úvodnej vete nariadenia je potrebné vypustiť slová „ v znení neskorších predpisov“ (bod 49. prílohy č. 2 Leg.prav.vl.SR)	O	N	Upravené podľa záverov LRV; § 2 ods. 1 zákona č. 19/2002 Z. z. bol viackrát novelizovaný.	
	§ 3 vypustiť slovo „Rady“ viď leg.skratku v § 2 prvý bod).
	O	A	Upravené.	
	§ 4 ods. 1 a 9 je potrebné za slovo „týkajúcich“ vložiť slovo „sa“	O	A	Upravené.	
	§ 4 ods. 5 upresniť kto vydáva „osvedčenie o typovom schválení“.	O	A	Upravené.	
	§ 4 ods. 6 upresniť kto vydáva „typové schvaľovacie číslo“.	O	A	Upravené.	
Ministerstvo spravodlivosti SR
15575/2005-53	K predkladacej správe: Z   dôvodu dosiahnutia súladu s Legislatívnymi pravidlami vlády SR doplniť zhodnotenie finanč. ekonom. a enviromentálnych vplyvov a vplyvov na zamestnanosť a podnikateľské prostredie.	O
	A	Upravené.	
	§ 5 : Z dôvodu dosiahnutia súladu s Leg. pravidlami vlády SR (Príloha č. 2: Legislatívno – tech. pokyny – bod 46) navrhujeme v poznámke pod čiarou k odkazu číslo 8 vypustiť slová „v znení neskorších predpisov“ za slovami „Zákon č. 725/2004 Z. z.“	O	A	Upravené.	
	Príloha:  z dôvodu dosiahnutia súladu s článkom 20 ods. 3 Leg. pravidiel  vlády SR doplniť:
„Preklad uvedenej smernice je dostupný v Centrálnej prekladateľskej jednotke sekcie Inštitút pre aproximáciu práva Úradu vlády Slovenskej republiky.“	O	N	Znenie je v súlade s platnými Legislatívnymi pravidlami SR.